Гелена Сивч

Гелена Сивч *22. октобер 1922, Руски Керестур, Войводина, Кральовство Сербох, Хорватох и Словенцьох – †4. новембер 2016, Нови Сад, Войводина, Сербия — академична малярька, педагог и сполоченска активистка меджи войводянскыма Русинами.ипа/дюл/замPaul Robert Magocsi Старша сестра Якима Сивча.https://www.youtube.com/watch?v=w0Xj0bQQoIU&t=627s

 Биография 
Гелена Сивч в Руском Керестурѣ закончила основну школу, а гимназию и учительску школу в Зомборѣ и Новом Садѣ (1933–1941). Высшу педагогичну школу закончила в Новом Садѣ (1941–1943).

Педагогичну роботу зачала в  Керестурѣ, де при концю Другой свѣтовой войны робила як учителька, а по войнѣ як административно-политичный роботник. Куртый час, 1946/1947. року робила як учителька математикы и рисованя в руськой гимназии в Руском Керестурѣ.

В часѣ войны была участна в илегалном руху одпору и ослободжѣня, вступила до комунистичной партии. Ещи в штудентской добѣ была на куртый час арештована окупачнов мадярсков владов за свои лѣвы пересвѣдчѣня.

По войнѣ абсолвовала Вытварну академию в Загребѣ, а дипломовала в Београдѣ 1951. року, в класѣ професора Неделька Гвозденовича, де зыскала титул академичной малярькы. По закончѣню академии ей далшыма мѣстами роботы были Баня Лука и Сараево, де была прията до Здружѣня вытварных умѣлцьох Босны и Герцеговины.НАР-админ

До Нового Саду ся вернула в року 1960, де выучовала вытварну културу на гимназиох, а найвецей в Гимназии „Моша Пияде“, одкаль пошла и до пензии. Активно ся ангажовала в Дружствѣ вытварных педагогох Войводины, была инициаторков и организаторков вельох его акций. Членка Здружѣня вытварных умѣлцьох Войводины и Новосадского салону. За свою професийну роботу вецей разы вызнаменана, а як сполоченска активистка в року 1980 достала Орден заслуг про народ зоз стрибернов звѣздов.

 Творба 
Гелена Сивч во свойом малярьском выявѣ выразна акварелистка, а свою тематику напрямила на пейзаж ровнины и темы зоз свойого родного валалу. Ей акварелы мають субтилну лиричну штруктуру.

Окрем акварелох робила тыж малюнкы и гобелены. Попри колективных выставках (Сараево, Баня Лука, Београд, Нови Сад, Зомбор, Руски Керестур, Коцур, Дюрдьов), мала и вецей самостойных в Новом Садѣ и Руском Керестурѣ. Была тыж и една зоз основательох и перва предсѣдателька Клубу вытварных умѣлцьох при Дружствѣ про руськый язык, литературу и културу, котрый основали 10. апрѣля 1996 в Новом Садѣ. Представлена в монографии „Подобова творчосц Руснацох“, выдаватель: Дружтво за руски язик, литературу и културу, Нови Сад, 2003.

 Жерела и одказы 




 Референции 

Катеґорія:Русиньскы малярї
Катеґорія:Руски Керестур